Eplerose - Rosa rubiginosa
Flere bilder av Eplerose
Navn Eplerose
Latinsk navn Rosa rubiginosa
Bladfellende busk som blir ca 2.5 m høy og vid. Nypene er spiselige, best etter at frosten har jobbet litt med dem. Del i to, spa ut hår og frø med skje og evt tørk frukten for seinere bruk i for eksempel te. Utørkede nyper holder seg i ca 1 uke. Blomstene er også spiselige rå. God som hekk. Finnes viltvoksende sør i Norge, hovedsakelig i nærheten av gamle middelalder- og kirkeruiner. Hvitløk og eplerose har en gjensidig god effekt på hverandre. Jærlupin har en svært god effekt på eplerose, som den har på alle rosebusker.